eṣá te gāyatró bhāga íti me sómāya brūtādeṣá te traíṣṭubho bhāga íti me sómāya brūtādeṣá te jā́gato bhāga íti me sómāya brūtācchandonāmā́nāṃ sā́mrājyaṃ gachéti me sómāya brūtādityékaṃ vā́ eṣá krīyámāṇo 'bhíkrīyate chándasāmevá rājyā́ya chándasāṃ sā́mrājyāya ghnanti vā́ enametadyádabhiṣuṇvánti támetadāha chándasāmevá tvā rājyā́ya krīṇā́mi chándasāṃ sā́mrājyāya ná badhāyatyathétya prāṅgupaviśati